मानसरोवर संस्था ने काली बाड़ी मंदिर के पास रुकवाया विवादित निर्माण
अम्बालामेंदिन दिन पांव पसारता जा रहे अतिक्रमण और विवादित निर्माण जहां लोगों के लिए परेशानी का सबब बनते जा रहे हैं तो यह प्रशासन की किरकिरी भी करा रहे हैं। भाजपा का नारा है गुड गवर्नेंस परंतु प्रशासनिक कुर्सियों पर बैठे कई कर्मचारियों की कार्यशैली की वजह से भ्रष्टाचार मुक्त हरियाणा बनाने में परेशानी सामने रही है। खासतौर से सरकारी छुट्टियों के दौरान जिलेभर में अवैध निर्माणों काे खड़ा कर दिया जाता है और बाद में कोर्ट कचहरी के फेर में फंसाकर मामले को लटका दिया जाता है।
मानसरोवर संस्था ने देर रात एक विवादित निर्माण को रुकवाने का दावा किया है। संस्था के प्रधान अनिल जैन ने बताया कि काली बाड़ी मंदिर के पास एक रिहायशी भवन को गिराकर वहां दुकानें बनाई जा रही हैं। पिछले दिनों निगम की टीम ने भी यहां पर आकर काम को रुकवाया था लेकिन तीन छुट्टियां हो जाने की वजह से काम पूरे जोरों पर चलता रहा। अनिल जैन ने बताया कि देर रात संस्था के लोगों ने यहां काम होते देखा और पुलिस कंट्रोल रूम पर सूचना दी। इसके बाद चंद मिनटों में ही पुलिस यहां पहुंच गई और काम को रुकवा दिया। जैन ने बताया कि कई अधिकारियों की मिलीभगत से सैकड़ों जगह ऐसे निर्माण चल रहे हैं। छुट्टी के दिन भी प्रशासन को अलर्ट रहना चाहिए। मामले में कैबिनेट मंत्री अनिल विज को भी शिकायत भेजी गई है। प्रशासन से मानसरोवर संस्था के अजय गुप्ता, अनिल अग्रवाल, गुरमीत सिंह, देवस्वरूप माथुर, सुनीला शांगला, जयदीप धीमान, पुनीत गुप्ता, डॉ. केके जैन, दीपक कंसल अरुण गुप्ता आदि सदस्यों ने कड़ी कार्रवाई की मांग की है।
अम्बाला| कालीबाड़ी मंदिर के सामने बाधित पड़ा निर्माण कार्य।
bho_Deva hin_Deva hin_Deva hin_Deva